На основу члана 56. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/2016, 113/2017, 113/2017-I-други закон и 95/2018), сходно члану 56. и 67. Статута Града Ниша („Службени лист Града Ниша“, број 88/2008, 143/2016 и 18/2019), члана 72. и 98. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016 и 117/2020),

Градско веће Града Ниша, на седници одржаној 12.04.2021. године, донело је

**Р Е Ш Е Њ Е**

**О ПРОДУЖЕЊУ СТАТУСА ВРШИОЦА ДУЖНОСТИ ЗАМЕНИКА НАЧЕЛНИКА**

**ГРАДСКЕ УПРАВЕ ЗА КОМУНАЛНЕ ДЕЛАТНОСТИ И ИНСПЕКЦИЈСКЕ ПОСЛОВЕ**

**I Јасмини Крстић**, дипломираној правници, продужава се статус вршиоца дужности заменика начелника Градске управе за комуналне делатности и инспекцијске послове, најдуже још три месеца.

**II** Јасмина Крстић, вршилац дужности заменика начелника Градске управе за комуналне делатности и инспекцијске послове, која у складу са Решењем о постављењу вршиоца дужности заменика начелника Градске управе за комуналне делатности и инспекцијске послове („Службени лист Града Ниша“, број 3/2021), има сва права и дужности заменика начелника, наставља са радом на положају вршиоца дужности заменика начелника Градске управе за комуналне делатности и инспекцијске послове.

**III** Ово решење примењује се почев од 13.04.2021.године.

**IV** Решење објавити у „Службеном листу Града Ниша“.

**О б р а з л о ж е њ е**

Решењем Градског већа Града Ниша о постављењу вршиоца дужности заменика начелника Градске управе за комуналне делатности и инспекцијске послове, број 15-4/2021-03 од 12.01.2021. године, Јасмина Крстић, дипломирана правница, постављена је за вршиоца дужности заменика начелника Градске управе за комуналне делатности и инспекцијске послове, на три месеца.

Решење о постављењу вршиоца дужности заменика начелника Градске управе за комуналне делатности и инспекцијске послове примењује се почев од 12.01.2021.године.

У циљу обезбеђивања неопходних услова за несметано функционисање и континуирано обављање послова из надлежности Управе, продужава се Јасмини Крстић статус вршиоца дужности заменика начелника Градске управе за комуналне делатности и инспекцијске послове, најдуже још три месеца, почев од 13.04.2021.године.

На основу наведеног, Градско веће Града Ниша доноси Решењео продужењу статуса вршиоца дужности заменика начелника Градске управе за комуналне делатности и инспекцијске послове.

**ПОУКА О ПРАВНОМ СРЕДСТВУ:** Против овог решења жалба није допуштена, али се тужбом може покренути управни спор пред Управним судом у року од 30 дана од дана пријема овог решења. Тужба се предаје непосредно или препорученом пошиљком, на адресу суда: ул. Немањина бр. 9, 11000 Београд.

**Решење доставити**: Јасмини Крстић, Градској управи за комуналне делатности и инспекцијске послове и архиви Градског већа Града Ниша.

Број: 404-3/2021-03

У Нишу,12.04.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**